**ROMÂNIA**

**JUDEŢUL SUCEAVA**

**PRIMĂRIA MUNICIPIULUI**

**CÂMPULUNG MOLDOVENESC**

**CENTRUL NAȚIONAL DE INFORMARE ȘI PROMOVARE TURISTICĂ**

**Nr.\_\_\_\_\_\_\_\_ din \_\_\_\_\_\_\_\_2019**

**RAPORT**

**la proiectul de hotărâre privind aprobarea acordului de colaborare între municipiul Câmpulung Moldovenesc și Asociația Hasmațuchi din Câmpulung Moldovenesc în vederea pregătirii și derulării unui schimb de experiență între tinerii români și tinerii israelieni**

Centrul Național de Informare și Promovare Turistică primind spre analiză proiectul de hotărâreprivind aprobarea acordului de colaborare între municipiul Câmpulung Moldovenesc și Asociația Hasmațuchi în vederea pregătirii schimbului de experiență între tinerii români și israelieni, menționează următoarele:

Înțelegerea de cooperare între municipiul Câmpulung Moldovenesc și orașul Karmiel prevede schimbul de delegații în domenii precum: învățământ și educație, cultură, turism, economie, sănătate, administrație publică locală, protecția mediului.

 Pornind de la interesul comun privind dezvoltarea unor relații de colaborare în diverse domenii, municipalitatea din Karmiel a propus un prim schimb de experiență între tinerii români și israelieni care să se desfășoare în două etape. Astfel în prima etapă o delegație a municipiului Câmpulung Moldovenesc formată din 4 tineri și un adult va vizita orașul Karmiel, urmând ca în etapa a doua o delegație a orașului Karmiel formată din 4 tineri și un adult să viziteze municipiul nostru.

 Pentru implementarea etapei I a acestui proiect este necesară încheierea unui acord de colaborare între municipiul Câmpulung Moldovenesc și Asociația Hasmațuchi prin care asociația se va ocupa și asigura de:

- conceperea și execuția unui plan cadru de implementare a schimbului;

- inițierea și derularea unui cadru de selecție a patru tineri câmpulungeni care vor pleca în Karmiel;

- coordonarea logistică a deplasării celor 4 tineri câmpulungeni către Karmiel și însoțirea lor.

 Onorariul asociatiei pentru realizarea etapei I a schimbului de experiență este în sumă de 5500 lei.

Având în vedere cele de mai sus, consider proiectul de hotărâre necesar și oportun.

**Centrul Național de Informare și Promovare Turistică,**

**Axânti Coca Mihaela**